Lo-Renz-O/malagasy-sentence huggingface dataset:
Fanatsarana ny tombana efa ao anatin’ny fandaharam-pianarana raha jerena ny fandaharam-pianarana dia misy singa fototra izay voapetraka ao aminy toy ny tanjona ankapobeny, ny tanjona manokana, ny tanjona isaky ny zana-taranja, ny tanjona isaky ny lohahevitra, ny fitsinjarana ny ora, ny fanaovana tombana. Tsy mba voamarika ao kosa anefa ny fomba entina manatanteraka ny fizotry ny tombana indrindra fa ny tombana am-bava. Noho izany dia tsy vitsy ny mpampianatra misaina izao fanontaniana izao rehefa hanombana ny am-bava hoe inona avy no atao am-bava? Ahoana ny fitsinjaram-potoana natokana ho an ny am-bava? Ahoana ny fomba hitsinjarana izany, ny fomba hanatanterahana azy? Inona avy no azo tombanana am-bava ? Ahoana ny fepetra hanaovana izany? Sy ireo fanontaniana hafa koa. Ezahina hovaliana ireo fanontaniana ireo araka izay heverinay ho laharam-pahamehana. Raha momba ny sahanasa azo tanterahina am-bava dia ireto avy izany ny tatitra isan-karazany, ny adihevitra, ny fifanakalozan- kevitra, ny famelabelaran-kevitra, ny fanaovana tsianjery, ny fanadihadiana sy ny hafa koa. Anjaran ny mpampianatra ny mandamina ny fotoana hanatanterahana izany; misy azo atao mandritra ny fanaovana lesona fa misy koa tsy maintsy atao amin ny fotoana manokana na any amin ny tombana. Misy azo atao isan-tsokajy fa ao koa ny tsy maintsy atao isam- batan olona. Ny fahafehezana ny fampiasana ny teny no tena tombanana amin izany ka tsy maintsy manao masontsivana hanombanana ny mpianatra ny mpampianatra. Noho izany dia ilana fanatsarana ny fitantanana ny am-bava indrindra fa ny fomba fanatanterahana ny tombana satria tsy vitsy ny mpampianatra mbola manana olana amin izany. Izany no mahatonga an i piaget 2002 27 milaza fa ny am-bava dia mizotra ao anatina sehatra, izany
Toy izao ny fomba fahitan’i simeon rajaona izany fitiavana izany raha ny fitiavana no resahina dia zavatra telo lehibe no tonga ao an-tsaina avy hatrany ny endriky ny fitiavana eo am-pitsiriany ; ny onjan’ny fitiavana na zava-manahirana samihafa sedrain’ny fitiavana ; ny faharavan’ny dinam-pitiavana 119. Samy taratra ao amin’ny asa soratry ny sandratra avokoa ireo, saingy ahitana fahasamihafana ihany amin’izay efa fikalon’ny literatiora hatramin’izay. Raha eo amin’ny fitsirian’ny fitiavana dia hita fa mifandray volo amin’ny zava-misy tamin’ity vanim-potoana ankehitriny ity ny antom-pitsiriany. Raha ny fivelaram-pitiavana kosa indray no asian-teny dia ny fitiavan’olon- droa mifandray tendro amin’ny andavan’androm-piainana no taratra ao ; ary ny fananan-kambon’ny olona nilaozana kosa no azo lazaina ho fototry ny faharavan’ny dinam-pitiavana. Hojerena voalohany ary ny fitsirin’ny fitiavana.
Fanatsofohana tombon-kevitra vaovao, izany hoe, mety hisy fanazavana hafa atsofoka ao anatin’ny fanazavana. Izany dia mikendry ny hampivelatra ny fanazavana ary mitondra tombom-pahalalana ho an’ny olona ampitana ny hafatra. Ny fisian’ny teny hoe izay, izany, hoe, na ny fampidirana teny mitovy sanda, na ny fampiasana tsipika kely na mpanoritra no maneho izany. Indraindray ny fanazavana dia mivelatra amina lafin-javatra maro samihafa mba ho tena azo ny zavatra na toe-javatra na hevitra hohazavaina. Arakaraka ny karazan’olona ampitana ny hafatra no ampivelarana ny fanazavana. Misy karazan’olona mitaky fanazavana mafonja sy mivelatra kokoa amin’ny lafin-javatra samihafa, satria manana angom-pahalalana betsaka sy ambony kokoa toy ny olon-dehibe sy ny avara-pianarana. Ny fanazavana ho an’ny ankizy madinika kosa dia tsy tokony hiditra lalina loatra, fa tsy sahaza ny haabom-pahalalana ananany. Tokony ho voalanjalanjan’ny mpiteny araka izany ny fivelaran’ny fanazavana ataony. Ohatra ny teny gasy heverin’ny sasany fa tenin-drazana izy, ka efa hay tsara hatramin’ny fahazazana, hany ka tsy ilaina loatra intsony ny handika sy ny hamakafaka azy. Ampy rehefa mahay manoratra sy mamaky azy tsara hoy izy. Zanak’omby , hono, tsy ampianarin-domano izao anefa no miseho matetika noho ny tsy fahampian’ny fahaizana tsara ny teny gasy amin’ireo mpahay tenim-pirenena hafa, raha ta- handika ho teny gasy ny fiteny hafa hainy izy, dia voatery hampiditra teny baiko betsaka, tsinontsinona anefa no mahatonga izany, fa noho ny tsy fahampian’ny fahaizana tsara ny teny gasy. Raha azony fototra tsara ny teny gasy, ka mety hisahirana handinika tsara izy dia ho vitsy foana no tsy hahitany teny gasy mitovy hevitra amin’ireo teny baiko betsaka ampidiriny ireo. Nefa kosa amin’ny siansa sy amin’ny fianarana sasany
Izany fihetsika rehetra izany dia mampiseho ilay foto-pisainana malagasy dia ny fanampiana ny hafa. Izany zavatra izany dia mbola endrika isehoan’ny fihavanana malagasy. Mahatsapa mantsy ireo antokona olona ireo fa havana ny mpiara-monina ka mendrika hampiana raha tojo fahasahiranana. Araka izany, teto dia mbola nanjaka ilay ohabolan’ny ntaolo manao hoe aleo very tsikalakalam-bola toy izay very tsikalakalam-pihavanana izany hoe ambony noho ny vola ny fihavanana ka dia nindrahindraina tamin’ny alalan’ny fitsinjovana ireo namana izay. Manaporofo izany ny fiezahan’ireo mpandray anjara ireo hitolona ho amin’ny fahaleovantenan’ny firenena. Fitiavana lehibe no nasehony tamin’ izany, satria fitiavan-tanidrazana ary fitiavana ny mpiara-belona amin’ny tena. Izany no ilazanay fa ireto antokona olona ireto dia niezaka mandrakariva hijoro amin’ny mahamalagasy azy na dia niharan’ny fampijaliana maro isan-karazany aza. Fehiny, tsapa fa toa nizara 2 tanteraka ny fiarahamonina teto, tao mantsy ireo nahazo tombontsoa manokana noho ny fialokalofana amin’ny mpanjanatany ka tsy te hahalala intsony ny manodidina azy; nikaroka fomba manokana hitombon’ny tombotsoany. Nanary izay maha izy azy fa nanindrahindra kosa izay rehetra natolotra azy na ratsy izany na tsara. Tetsy ankilan’izay, nisy ihany ireo tsy te ho baikona intsony ka niaritra ny herisetra mba hahazoana fahaleovantena.
Loatra. Hita ho salama sy tomady ary madio ny zaza be aizana satria manam- potoana hikarakarana azy ny reniny. Manana hery sy tanjaka ary fahasalamana ho enti-mamelona ny akohonana ny raim-pianakaviana, satria tsara tohana ara-tsaina, ara-tsakao ary koa fanampiana avy amin’ny vadiny amin’ny fanataterahana ny asa fivelomana. Fehiny, mahatsapa ireo mponina fa mitsinjo ny fahasalaman’ny ankohonana ny fampiasana ny fomba fandrindram-piterahana. Handeha hirosoana manaraka ny vokatra eo amin’ny lafiny toe-karena.
Ireo dia tokony ho fanampiana hahatanteraka ny mamahoaka, raha ny momba ity farany no asian-teny. Ny tsy fisian’izy ireo kosa dia tsy tokony ho sakana amin’ny fahatanterahan’ny mamahoaka. Fihavanana sy firaisan-kina, raha teo ihany koa, no tanjon’ny fanatanterahana ny mamahoaka. Ary tsy mijanona ho eo amin’ny faritra ihany ny fampijoroana ireo tsangan-kevitra ireo, raha ny tanjon’ny mamahoaka amin’ny endriny vaovao, fa hanerana ny nosy madagasikara, ary ihany koa maneran-tany. Efa voalaza tany amin’ny 2.3.3 fa eo am-piandohan’ny hanatanterahana ny fotoam-piravoana mamahoaka dia misy fandraisam-pitenenana ataon’ireo manam- pahefana isan-tsokajiny, sy ihany koa ireo mpikarakara. Ireto farany, dia tsy mitsahatra ny miventy ireo tsangan-kevitra roa ireo, ny firaisan-kina sy ny fihavanana, izay isany tanjona nanatanterahana ny mamahoaka amin’ny endriny vaovao. Izany dia tokony hiteraka ny fahafantaran’ny mponina tsirairay avy ao amin’ny faritra ny tokony hataony manoloana ny fisian’ireo vahiny ireo. Ary koa hahatonga azy ireo tsy hisalasala amin’ny fiaraha-misalaha hanatanteraka ity hetsika isany goavana ao amin’ny faritra vakinankaratra ity. Tsapa kosa anefa fa raha ny andiany efa fahadimy nanaovana ny hetsika no mbola hahatarafana izany fisalasalana izany eo amin’ny mponina ao amin’ny faritra, dia azo heverina fa tsy nahomby tanteraka ny fanazavana nataon’ny mpikarakara. Momba io fampahafantarana ny mponina ao amin’ny faritra vakinankaratra izay tokony hataony manoloana ny mamahoaka io, sy ny fanentanana azy ireo aorian’izany, indrindra no tianay hohizingizinina, satria azo ianteherana ho vahaolana maharitra sy ihany koa mahomby tanteraka amin’ireo olana amin’ny fanatanterahana ny mamahoaka. Raha hazavaina amin’ny vahoaka rehetra fa ny fanatanterahana ny hetsika mamahoaka, izay fotoam-piravoana manam-paka nentin-drazana fahita tao amin’ny faritra vakinankaratra, dia fanindrahindrana ny fananan’ny mponina ao amin’ny faritra fahaleovan-tena amin’izay hitondrany ny fiainany. Fananany ihany koa ny fahamendrehana mahaolona satria ny hevitr’izy ireo no iainany, ary tsy isan’ireo mpanaraka efa ihany izy, fa tokony ho isany azo atao mpitarika eo amin’ny samy faritra eto madagasikara, na ho fitaratra eo amin’ny sehatra iraisam-pirenena mihitsy aza. Rehefa resy lahatra amin’izany ireo mponina rehetra ireo dia hoentanina hanamafy orina ny fahatanterahan’io fotoam-piravoana izay tokony ho reharehan’ny
Natao ho fanamafisan-kevitra misy dikany lehibe amin’ny hevitra tiana hampitaina ny fampiasana teny verin-droa. Natao indrindra mba hanamafisan-kevitra izy ato amin’ity ohatra manaraka ity tenin’i hervé ao amin’ny fitsaram-biby hervé i maingoka tsy mamela mahazo tokoa ity mivadibadika ny fiainana ry leiry e ary toa mahay mangovitra ilaisany noheveriko fa zavatra tsy hain’ilaisany izany.120
Fotoana sehatra iray ahafahana maneho hevitra mahakasika ny trangan- javatra iray ny malo. Karazan-dahateny samihafa no ampiasain’ny mpiteny mandritra ny adihevitra. Amin’ny maha adihevitra ny malo; samy mamoaka izay heverina fa mety ny tsirairay. Aroso ny soso-kevitra mikendry hampanaiky ny rariny ho an’ny maloina.
Ambohimiadana fokontany iray ao anatin’ny kaominina talata volonondry, lalana 4km 30 mianavaratra miala eo amin’ny fkt talata volonondry, mandalo an’avaratsena. Ahitana mponina 34531 ao anatin’ny tokantrano 8032. Mpamboly, mpiompy, mpanao arina, mpanao koba ary mpanao varo-mandeha ny mponina ao ambohimiadana. Ahitana trano fiangonana tokana dia ny katôlika, misy epp iray. Ahitana trano maromaro tsy misy olona monina ao ambohimiadana. Ny anton’izany dia noho ny mponina ao manao varo-mandeha, na mandeha manara-bady, na manorim-ponenana
Fanehoana asa ohatra 1 manisa tsaramaso izy kanefa tsy mandeha amin’ny antony intsony ny isany, fa indraindray iray monja no voalatsany ao an- davaka ary misy koa tafahoatra ny enina aza v. A. Tak. 13 tranga anehoan’ny mpanoratra ny fihetsik’i totovahiny teny an-tsaha namboly tsaramaso no tantaraina. Rehefa tratran’ny adin-tsaina ny olona dia mazàna ny manao zavatra tsy araka ny fiheverana azy. Tranga iray ahatarafana izany ity nataon’i totovahiny ity. Toe-javatra tsy mba fanaony ny manao zavatra tsy araka ny tokony ho izy, saingy teto dia nanaotao foana izy noho ny asa saina diso tafahoatra. Ohatra 2
Tsy tokony hijanona amin’ny fahazoana famelan-keloka ny olom-boavonjy, fa tokony hanolotra ny tenany hanompo ny tompo. Ankoatra izany, mahaliana ny olona ihany koa ny fitantarana tantara ao amin’ny baiboly mifandraika amin’ny fianan’ny mpamaky. Ny baiboly mantsy dia anisan’ny boky manambara ny tenin’andriamanitra ary saika ny kristiana rehetra dia manana azy io avokoa isa-tokantrano; saingy maro ny zava-miafina tsy fantatry ny mpamaky voalaza ao matetika no tsy hainy. Izany indrindra no tsy nampisalasala ny mpamoron-kira zafindraony hisintona tantara ao amin’ny baiboly. Velominy ho tantara mahaliana ny mpihaino amin’ny alalan’ny hira izany ary nosinganiny tamin’ireny izay toe-javatra mifanakaiky amin’ny fiainan’ny kristiana. Tsy midika akory izany hoe nanana fiainana tonga lafatra, tsy nanam-pahotana ireo olon’andriamanitra nalaza tao amin’ny baiboly noraisina ho mpandray anjara ao amin’ny tantara ireo. Saika ny ankamaroan’izy ireny dia mpanota, hoy ireo mpanao zafindraony, ka mainka fa isika kristiana aty aoriana? Ny fahalianan’ny kristiana ny amin’izany dia mampifantoka misimisy kokoa ny sainy tanteraka amin’ny tantara. Ny fanehoana toe-javatra mampitolagaga ny mpamaky dia anisan’ny manintona ny sainy hifantoka amin’ilay asa soratra. Ambaran’i guichen sy maguers mantsy fa ilaina ny hampitolagaga olona raha tiana ho tafita ny hevitra. Ny fitenenana, raha mahay mampiasa azy, dia azo raisina amin’ny alalan’ny fahagagana, ny heviny dia mandaitra foana na amin’ny ankizy na amin’ny olon- dehibe. Ny tena zava-dehibe dia ny fampisehoana ny fahagagana sy ny finiavana hikaro-javatra 62. Ireo mpanao zafindraony ihany koa dia nampiasa io fomba io teo amin’ny fampitana ny hevitra tiany hambara. Toy ny fitantarany zavatra maningana eo amin’ny fiainana sy ny zava-miafina ao aminy. Misy lafin-javatra vitsivitsy tantarain’ny mpanao zafindraony mahakasika ireo toe-javatra maningana eo amin’ny fiainana dia ny fisian’ireo olona ela velona, ny fisian’ny olona jamba nampahiratina. Anisan’ny tena mahaliana ny olona eto ambonin’ny tany koa ny fahafantarana ny zava-miafina eo amin’ny fiainana. Fantatr’izy ireo anefa fa tsy misy
Izao asa fikarohana izao no tontosa dia tsy noho ny herinay samirery, fa tao ireo rehetra izay nanampy, nanohana, nifarimbona taminay hatrany. Koa mialoha ny hanoloranay izany dia tsy hay ny tsy haneho fisaorana mitafotafo mipololoitra avy ao am-ponay ho azy ireo. Voalohany indrindra, toloranay fisaorana ilay andriamanitra be fitiavana, tsy mitsahatra manome hery sy tanjaka ary fahasalamana anay isanandro ka nahatontosanay izao asa fikarohana izao. Ho azy mandrakariva ny dera sy ny haja ary ny voninahitra izay efa azy hatramin’izay ka ho mandrakizay. Isaorana etoana ny sekoly ambony manofana ho mpampianatra eto ampefiloha. Tolorana fisaorana manokana amin’izany ny talen’ny sekoly ramatoa ramanambelina henriette, sy ireo mpiara-miasa aminy rehetra mitantana ny fizotran’ny fampianarana eto anivon’ny sekoly. Hikapa hahita ny tonony anie ianareo, tompoko; handidy hahita ny vaniny. Fisaorana feno no atolotra anao docteur rakotoson olivia, izay nanaiky ho filohan’izao fanohanana ampahibemaso ny asa fikarohana nataonay izao. Ankasitrahana indrindra ianao tamin’izany fandavan-tenanao izany. Fantatray fa maro ny andraikitra iantsorohanao kanefa nanaiky am-pitiavana ianao hanatanteraka izany asa izany. Hangidy lavitry ny faty anie ianao, ary ho mamy tian’ny vola. Tolorana fisaorana toy izany ihany koa ianao docteur razanabahiny victorine nanaiky hitsara izao asa fikarohana izao. Tsy nataonao ambanin-javatra ny fitsarana ny asanay na dia betsaka tokoa aza ny adidy sahaninao eto amin’ny sekoly. Hitombo hasina hatrany anie ianao ary ho ela fanapahana eo amin’ny sehatra misy anao. Singanina manokana ianao docteur rasoloarivony theis, ary isaorana indrindra nanaiky nitarika sy nanitsy anay nandritra ny asa fikarohana natao, na tany amin’ny fizarana asa izany na tamin’ny dingan’ny fanoratana izao boky izao. Maro tokoa ny adidy sahaninao kanefa tsy nitandro hasasarana, tsy nikely soroka, tsy nandry andro, tsy nandry alina nanara-maso ny fizotry ny asanay. Ho ela velona anie ianao ary hisondrotra amin’ny avo indrindra hatrany. Ankasitrahana ihany koa ny mpampianatra rehetra eto amin’ny sekoly ambony manofana ho mpampianatra izay nanofana anay ka nahatontosanay ny fiofanana nandritra ny dimy taona teto. Mafy ny adidy iandraiketanareo kanefa tsy nandraraka ilo
Nanambady an’dralalaharisoa robertine izy ny taona 1936. Niteraka dimy mianadahy izy ireo roa lahy sy telo vavy dia rapatsalahy claude, ralalaharinoro eliane, romance rasoamamanoro sy huguette rasoamananoro izay kambana ary rapatsalahy josé. Ankehitriny dia i eliane ralalaharinoro sy huguette sisa ny zanany mbola velona. Namela taranaka maro anefa izy. Tia mialavoly i paul rapatsalahy. Anisan’izany ny fijerena sarimihetsika tao amin’ny valton izay roxy ankehitriny, sy rex izay saika isan-kerinandro mihitsy. Tia mitsangantsangana sy mitety an’i madagasikara amin’ny fiara ihany koa izy. Ny mamaky boky moa, dia tena tiany ihany koa ary anisan’ny famakiny ireny roman policier ireny, ary koa ireo asa soratr’i victor hugo nitandro tokoa ny maha malagasy izy. Noheveriny fa tokony hijoro amin’ireto didy folo ireto ny foto-pisainana malagasy malagasy aho,
Izany hoe ny fanampiana mpianatra ataon’ny ceres dia mahasahana ambaratonga maro, manomboka eo amin’ny t6 6e ka hatrany amin’ny oniversite. Ary samy hafa ny endriky ny fanampiana araka ny ambaratonga. Izay no atao hoe tolotra asa ceres 47. Marihina anefa fa noho ny hakelin’ny fotoana ananana eo am-pelatanana, dia hionona eo amin’ny taninketsa na ’’pépinière’’ izahay. Fa na izany aza anefa dia heverinay fa tsara ihany raha hatsidika amin’ny ankapobeny ny ataon’ny ceres eo amin’ireo fanampiana mpianatra ambiny, toy ny ’’année préparatoire’’, ny ’’années lycée’’, ary ny ’’post bac’’. Araka ny fanazavana azonay tamin’andriamatoa jacot, dia hamafisina ny fahalalana ankapoben’ireo mpianatra ao amin’ny ’’année préparatoire’’, sy ireo fahalalana fototra izay tsy maintsy voafehiny raha handia lisea izy, ary ny fomba fiasa takin’ny fianarana eny amin’ny lisea. Izany moa dia natao mba hahomby ireo mpianatra ireo eny amin’ny lisea.
Nanampy an’io tropy notarihin-drajoro io i jeannette.101 piesy teatraly maro no nolalaovin’ny tropy telonohorefy. Anisan’izany ny saro-bonoina nosoratan-drodlish, zanaka malemy nosoratan’i wast ravelomoria, prince marco nosoratan-drajaonah tselatra, ny hafatr’i neny nosoratan- drodlish,
Toa efa misy lamina ao an-tsaina ka miara-miasa ny singa mandrafitra ny fitadidiana sy ny fanehoan-kevitra izay kitikitihina amin’ny alalan’ny lahatsoratra. Ny mpandinika toa an’i tardif tardif 1994 izay nandinika momba ny firafitry ny eritreritra, no namelabelatra ny antony nahatonga ny olona hitadidy sy hamoaka hevitra. Mifototra amin’ny fiasan’ny saina izay ivondronan’ny tadidy amperinasa sy ny tadidy
Ny tsiky , dia anarana midika hoe hehy somary mampihataka kely fotsiny ny tendri-molotra roa, ka mampiseho hamiranana na atao ho famalifaliana. Samy manana ny fomba fitsikiny ny olombelona. Amin’izay maha samy hafa azy izay, dia misy ny mambabo avy hatrany, raha vao hita soritra eny amin’ny tavany izany fitsikiana izany. Araka ny fiheveran’ny mpanoratra, dia singa iray mahatonga ny fientanana ao anaty tokoa ny tsiky. Maro ny olombelona mifanerasera amin’ny tena, ka ao anatin’izany ny namana. Misy amin’ireo mpinamana lahy sy vavy no tsy mahafehy ny fetra maha mpinamana azy, fa maniry ny hiaraka ho amin’ny fiarahan’olon-droa rehefa mifankazatra elaela. Anisan’ny mampiredareda ny ao am- pon’ny ankilany mantsy ny fahitana ny fomba fitsikin’ny andaniny. Tsy azony lazaina aminy mivantana anefa izany, fa koboniny ho azy irery ihany. Na tsy voafehin’ny fo intsony aza mantsy ilay finamanana, dia atao kosa izay amehezan’ny saina azy. Toy izao no ilazan’i ny eja azy ao amin’ny tononkalo namako ianao 2000 nirina, tsotra raha lehilahy ny fitsikinao
Isan-karazany, ny do, ny sokatra, ny lambodia, ny folimangaary ny akanga. Tsy mivaona amin’izany àry ny fahitan’ i siradjee mohamed12ka nahatonga azy nilaza hoe dans son ensemble, la forêt d’ambohimahavelona abrite différents types de richesses faunistiques exceptionnelles avec sa diversité typique du sud-ouest. Il y aeu donc l’abondance des oiseaux, reptiles et une concentration de gibiers 13
Ingahy rabary sy ramatoa razay, dadafara sy nenifaran i sahondra mpivady manana ny ampy, saingy nahatsiaro ho farahidiny noho ny tsy fananany taranaka handimby betsaka tokoa eny ny karazam- pahoriana azo tanisaina fa izany tsy miteraka, iky, no mafy indrindra fa ny vola betsaka tsy mahavidy solofo ary ny voninahitra tsy mahasolo zanaka. 51
Ohatra 3 ny tononkalon- drakitriniela, mitondra ny lohateny hoe fiderana anao and.4 zany rehetra rehetra izany fiderana avokoa entiko hanambara hatrany ilay andriamanitra tsitoha ny fahatsiarovana ny zava-tsoa rehetra nomen’andriamanitra sy nataony no mahatonga ny kristiana hanao fiderana sy fisaorana. Koa azo lazaina ho endrika fanehoana hafaliana izany ny fiderana an’andriamanitra taomin’ny mpanoratra hidera an’andriamanitra ihany koa ny malagasy. Satria maro ny fitahiana azony taminy. Sady manala ny fanaintainana mahazo koa ny fifaliana sy ny fiderana an’andriamanitra mandrakariva. Anisan’izany ny hakiviana noho ny adim-piainana, izay tsy azo nialana mihitsy. Nentina nampahery ireo vahoaka, izay hita fa tena reraka sy diso fanantenana manoloana ny ngidin’ny fiainana nolalovany, ireo voambolana fampiasa ao amin’ny baiboly ireo. Sady mamelombelona fanahy mantsy izy ireny, no manome hery vaovao hatrany, no manome endrika kanto ny asa soratra ihany koa.
Ny fanabeazana ara-piarahamonina ny ohabolana dia entina mifehy ny fiarahamonina; raha jerena ny ohabolana malagasy dia maro amin’izy ireny no mitodika amin’ny fiainam-piarahamonina. Ny sary na sarin- teny fanoharana amin’ny ohabolana dia saika mitodika foana amin’ny olona tsirairay, na ny antokon’olona, na ny fiarahamonina amin’ny ankapobeny tsy misy ankanavaka mihitsy.
Na eo aza ny ezaka ataon’ny tantsaha eo amin’ny fampivelarana ny fambolem-bary dia tsy mahatosika ny taona iray izany. Voly manana toerana fanao aorian’ny fiakaram-bary ny voly ovy. Anisan’ny malaza iny faritra iny amin’ny famatsiana ovy aty antananarivo renivohitra. Manampy betsaka ny tantsaha ny fidirany ho mpikambana ao amin’ny cecam loharano mamatsy vola eo amin’ny lafiny masom-boly sy ny zezika no iandraiketan’ity farany ka rehefa niakatra ny vokatra dia averina ny maso-karena fa ny tombony kosa no zaraina araka izay antoka nifanaovana tany am- boalohany ny voly fanampiny hafa
Nihalehibe ireo zaza ireo dia niparitaka, ka ny lahimatoa izay antsoina hoe andriamanalina sy ny vady aman-janany, ary ny rahalahiny dia nifindra nankany atsinanana, ary nonina tamin’ilay vohitra kely teo andrefan’ny renirano atao hoe vakoanina eo ho eo amin’ny 7km andrefan’ambohimanga atsimo teo amin’io toerana io izy no nahatazana vohitra manga teo atsinanana, ka niriny honenana izany. Dia nitaona ireo vady aman-janany sy ny rahalahiny andriamanalina hanorim- ponenana amin’io vohitra nahafinaritra azy io, ka hoy izy andeha isika honina amin’iroa vohitra manga iroa nifindra tamin’io toerana io tokoa izy ireo, ary noraketiny tamin’ny anarany hoe vohitra manga ilay toerana. Izany, hono, no nahatonga ny anarana hoe ambohimanga. Randrimamonjy frédéric ihany koa ao amin’ny bokiny dia manamarina izany. Betsaka ireo betsileo tonga tany antanala avaratra taorian’ny fanafihana nataony tamin’ny taon-jato faha-xvii sy taorian’ny naharavan’i kiririoka tamin’ny 1805 .22 1-3-2-2 ireo mpitondra nifandimby tao ambohimanga atsimo mizara roa lehibe ny lafiny fitondrana dia ny talohan’ny fanjanahantany sy ny nanomboka tamin’ny fanjanahantany. A- ny mpitondra tamin’ny fitondran’andriamanjaka
Tao amin’ny ecole normale supérieure antananarivo izy no nahatratra ny fe- potoana handehanana misotro ronono amin’ny maha mpiasam-panjakana azy. Tsara ihany anefa ny manamarika fa tamin’ny fotoana naha mpiasam-panjakana azy, dia nanana andraikitra teo amin’ny sehatry ny fitantanana izy. Toy izao aseho anatin’ny fafana izao izany. Fafana vi ny andraikitra nosahaniny teo amin’ny fitantanana teo amin’ny sehatry ny fanabeazana.
Ny serasera ifanaovan’ny olona iray amin’ny itenenana maro eto indray dia mpiteny iray no mandefa hatra amin’ny olona maromaro. Manana ny mampiavaka azy ihany koa ity endri-tserasera ity satria ny mpandefa tokana no manao fivoasan-kevitra eo anatrehan’ny mpandray maromaro. Eto dia mampiasa ny mpisolo tena laharana voalohany tokana izaho ny mpiteny rehefa maneho ny tenany. Eo amin’ny an-bava dia hita izany amin’ny fanaovana famelabelaran-kevitra conference, toriteny , eo amin’ny sehatry ny fampianarana fanazavan-desona , ny kabary. Eo amin’ny an-tsoratra kosa dia miseho amin’ny lahatsoratra famotopotoran- kevitra, eo amin’ny lahatsoratra an-gazety filazam-baovao. , amin’ny filazana samihafa mpampiasa ao amin’ny orinasa, mpampianatra, tompona andraikitra ao amin’ny sekoly. , mety ho peta-drindrina na taratasy mandehadeha circulaire izany. Azo aseho an-tsary toy izao izany kisary 4 maneho ny serasera ifanaovan’ny olona iray amin’ny mpandray maro